АИХқәа русзуҩцәа рзы асеминар аадыртит "Москва Аҩны" аҿы
© Sputnik / Бадрак АвидзбаСеминар для работников СМИ открылся в "Доме Москвы" в Сухуме
© Sputnik / Бадрак Авидзба
Асеминарқәа рҿы аԥышәа змоу експертцәа еиҭарҳәоит авидеоконтент шаԥҵатәу, Telegram-канал аҿы анапаҵаҩцәа шеидкылатәу, асоциалтә ҳақәа рҿы аконтент ииашаны ишаларҵәатәу.
АҞӘА, цәыббра 15 – Sputnik, Бадраҟ Аҩӡба. Акультура-усутә центр " Москва Аҩны" аҿы АИХқәа русзуҩцәа рзы ҩымштәи асеминар аатит.
Акультура-усутә центр " Москва Аҩны" адиректор иабжьгаҩ Борис Наҟәоԥиа ауснагӡатә аартуа иазгәеиҭеит, иахьатәи аамҭазы АИХқәа ирымоу аҵак ду, урыстәылатәи ажурналистцәа ареспубликахь ишааз рԥышәа ҳамардаразы, асеминар алахәылацәа ирзеиӷьеишьеит аинтерес зҵо аусура.
Асеминарқәа ирылахәуп аԥышәа змоу реиԥш ҿыц аусура иалагаз ажурналистцәа, аминистррақәа, аусбарҭақәа, аиҿкаарақәа рпресс-маҵзурақәа рнапхгаҩцәа, русзуҩцәа.
Асеминар аспикерцәа: Игор Чекунов – ажурналист, аблогер, аспорттә хҳәааҟаҵаҩ (Россия-24, РБК, РИА Новости); Мариа Кабанова – Мрагылара Ааигәеи Балтиеи рҿы Sputnik амультимедиатә центрқәа рдирекциа апродиусер; Игор Челотканов – ацифратә коммуникациақәа рзы астратег ("Агентство Маслов").
Аҟазаратә-классқәеи апрактикумқәеи рзырхахоит авидеоқәа рырбара, Telegram-каналқәа раларҵәара, асоциалтә ҳақәа рҿы аккаунтқәеи аконтентқәеи раларҵәара. Асеминар аихшьаалақәа рыла алахәылацәа ирыҭахоит хаҭалатәи аршаҳаҭгақәа.